**Eseniene**

*Elena Nitoi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-ai întrebat vreodată de ce urăsti,

de ce iubeşti sau de ce cazi când vrei sa zbori?

Te-ai întrebat de ce ai fel si fel de măşti

În transhumanța cărora, simțind că te sufoci...că mori?

Ai luat oglinda esenienilor să te priveşti,

să te asculți, să te dezbraci de lume?

Ți-ai şlefuit înțelepciunea să iubeşti

îngeri şi demoni, sau vreun zeu anume?

Ți ai plâns vreun arhanghel

Din ochii unui prunc ştirbit de aripă?

Nu te-ai văzut pe tine-n el?

Nu te-ai oprit să-i țeşi o clipă?

Şi când te-ncrunți albastru-dezgustat

la omul rău, meschin si ipocrit

Nu-ți vezi veninul oglindit in el? Purtat

fiind de crezul fals smerit?

Ce intuiții sau blesteme te țin captiv în neiertare?

Dureri, iubiri, dar frici îndeosebi...

Căci temerile ne ucid dimensiuni nemuritoare

Te-ai întrebat...de ce te-ntrebi?